proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA E COBRANZA EN VOLUNTARIA DA TAXA POR OCUPACIÓN DE VIA PÚBLICA CON POSTOS DE VENDA AMBULANTE
ADMINISTRACIÓN LOCAL — Municipal — Tui (Recadación, 10/02/2015)

Aprobado por este Concello o Padrón da “Taxa por ocupación de vía publica con postos de venda ambulante”, queda exposto ó publico durante o prazo de 1 mes (art.86.2 da Lei 30/1992, de 26 de novembro, do RXAP e PAC), para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei Xeral Tributaria 58/2003. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpor os seguintes recursos(art.14.2 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais): Reposición, perante a Alcaldía deste Concello, no prazo de un mes dende o día seguinte ó da finalización da exposición publica do Padrón, que se entenderá desestimado se transcorrido un mes dende a súa presentación no se resolve de maneira expresa. Contencioso Administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se a resolución non fose expresa. Calquera outro recurso que as persoas interesadas consideren oportuno. De conformidade co previsto no art.12 do Real Decreto Lexislativo 2/2004, en relación cos artigos 24 e 25 do Regulamento Xeral de Recadación RD 939/2005 do 29 de xullo de 2005, comunícaselles ós contribuíntes afectados que o período voluntario de cobranza das Taxas indicadas será do día 9 de febreiro a 9 de abril de 2015, ámbalas dúas datas inclusive, rematando o día 9 de abril de 2015 no horario de caixa de cada entidade bancaria colaboradora. As Taxas deberán satisfacerse, consonte co artigo 23 e seguintes do Regulamento Xeral de Recadación, a través de calquera entidade bancaria colaboradora, empregando os instrumentos de ingreso (recibos) que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá, ata o día 9 de abril de 2015 obter un duplicado nas oficinas de recadación deste Concello. Os contribuíntes que a 23 de marzo non tivesen recibido nos seus domicilios os instrumentos de ingreso, disporán de prazo ata o 9 de abril de 2015 para solicitalos na oficina indicada e efectua-lo pagamento nas entidades bancarias, posto que a non recepción non exonera da obriga do pagamento e non impide a utilización da vía de prema. Advírtese os contribuíntes que poden facer uso da domiciliación bancaria para o pagamento segundo o disposto no artigo 38 do Regulamento Xeral de Recadación. O vencemento do prazo en período voluntario, sen ter sido satisfeita a débeda, determinará o comezo do procedemento de prema, a percepción da recarga correspondente e demais conceptos esixible tal e como se fixan nos arts.26, 28 e 161 da Lei Xeral Tributaria. Tui, 26 de xaneiro de 2015.—O Alcalde, Moisés Rodríguez Pérez
EXPOSICIÓN AO PÚBLICO DO ORZAMENTO MUNICIPAL PARA 2016
ADMINISTRACIÓN LOCAL — Municipal — Fornelos de Montes (Presupostos e cadros de persoal, 28/12/2015)

Aprobado inicialmente polo Pleno da Corporación o Orzamento municipal para o exercicio económico de 2016 o cadro de persoal e a relación de postos de traballo para dito exercicio, en cumprimento do disposto no artigo 169.1 do texto refundido da Lei Reguladora das Facendas Locais, aprobada por Real Decreto Lexislativo 2/2004, de 5 de marzo e disposicións concordantes, exponse ó publico na secretaría deste concello, por prazo de quince días hábiles, contados a partir do seguinte ó da publicación do presente edicto no Boletín Oficial da provincia, co fin de que durante o mesmo poidan formularse as reclamacións que se consideren oportunas. Fornelos de Montes, 16 de decembro de 2015.—O alcalde, Emiliano Lage Rodríguez.
DELEGACIÓN DA ALCALDÍA A FAVOR DA SEGUNDA TENENTE DE ALCALDE
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 11/08/2015)

A Alcaldía deste Concello resolveu no día de hoxe, conferir delegación expresa a favor da segunda tenente de alcalde, Charo Tabales Perozo, entre os días 3 e 9 de agosto de 2015 e na primeira tenente de alcalde, Dª Mª Carmen Alonso Alonso, entre o 10 e o 16 de agosto de 2015, para o exercicio de todas e cada unha das funcións e atribucións legalmente encomendadas á Alcadía e para tódolos asuntos municipais, sen prexuízo da súa publicación no BOP, de notificalo ó Pleno na primeira sesión que se celebre e notificalo personalmente ás interesadas. O que se fai público, a fin de dar cumprimento ó disposto nos artigos 23.3 da Lei 7/1985, de 2 de abril, reguladora das Bases do Réxime Local e os artigos 46, 47 e, pola súa remisión, 44 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O Rosal, 28 de xullo de 2015.
APROBACIÓN DEFINITIVA DO EXPEDIENTE DE MODIFICACIÓN ORZAMENTARIA DE HABILITACIÓN DE CRÉDITOS EXTRAORDINARIOS Nº 54-CRED EXTR-2015
ADMINISTRACIÓN LOCAL — Municipal — Ponteareas (Presupostos e cadros de persoal, 30/12/2015)

Aprobado inicialmente polo Pleno deste Concello en sesión celebrada o día 30 de novembro do 2015, expediente de modificación orzamentaria por habilitación de créditos extraordinarios número 54-CRED EXTR-2015, foi obxecto de publicación no BOP número 235 de 4 de decembro de 2015 de acordo co disposto nos artigo 169.11 e 177.2 do Real Decreto Lexislativo 2/2014 de 5 de marzo. Transcurrido dito prazo sen que se presentaran reclamacións, considerase definitivamente aprobado sendo o Presuposto municipal resultante da modificación, resumindo a nivel de capítulos da clasificación económica da estructura orzamentaria das Entidades Locais o seguinte: Contra a aprobación definitiva do indicado expediente de modificación orzamentaria, os/as interesados/as, podrán interponer recurso potestativo de reposición, ante o Pleno da Corporación no prazo dun mes a contar dende o día seguinte ao da publicación deste edicto, ao amparo do establecido no artigo 116.1 de Lei 30/92 de 26 de novembro, de réxime xurídico das Administracións Públicas e do Procedemento Administrativo Común, ou ben recurso contencioso-administrativo no prazo de dous meses contados a partir do seguinte ao da súa publicación, ben ante o Xulgado do contencioso-administrativo de Pontevedra, ben ante o Xulgado do mesmo orde xurísdicional da circunscripción na que teña o seu domicilio o interesado, a elección do/a demandante/a, de conformidade co desposto nos artigos 8.1 e 46.1 da Lei 29/1988 do 13 de xullo, reguladora da jurisdicción contencioso-administrativa. No en tanto o anterior, os interesados podrán imterpoñer calquera outro recurso que estimen axeitado a Dereito. Ponteareas, 26 de decembro do 2015.—O Alcalde-Presidente, Xosé Represas Giráldez.
NOTIFICACIÓN SEGUNDA MULTA COERCITIVA A APARTAMENTOS PANXÓN PLAYA, S. L.(EXPTE RLU 09/0256)
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 25/05/2015)

Por decreto da Alcaldía de data 12 de marzo de 2015, acórdase incoarlle a Apartamentos Panxón Playa, S. L. unha segunda multa coercitiva pola construción dunha planta baixocuberta, sen axustarse á licenza municipal en edificio sito na rúa Mariñeiro – esquina J. Espinosa, barrio da San Xoán, parroquia de Panxón (expte RLU 09/0256). O que, de conformidade co artigo 61 da Lei 30/1992, do 26 de novembro do Réxime Xurídico das Administracións Públicas e do Procedemento Administrativo Común, se notifica, mediante a publicación da parte dispositiva das resolucións mencionadas, podendo tomar coñecemento do seu texto íntegro no Concello de Nigrán, situado na Praza da Constitución s/ número, no prazo de dez días contados a partires da publicación deste anuncio. Nigrán, 29 de abril de 2015.—O Alcalde, Alberto Valverde Pérez.
DH. W36.47182. AUTORIZACIÓN DE OBRAS DE AMPLIACIÓN DA REDE DE GAS NATURAL NAS RÚAS TRIGAS-BOUBETA-MIRANDAEN CANGAS
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 26/01/2015)

As obras solicitadas consisten na ampliación da rede de gas natural. A canalización irá en gabia e terá 949 m da súa lonxitude na zona de policía de dous regos innominados. A distancia mínima das obras ao dominio público hidráulico será de 15 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 05 de xaneiro de 2015.—O xefe da Área de Autorizacións e Concesións, Felix Jaime Nyame Villamea.
EXECUCIÓN DE TÍTULOS XUDICIAIS 181/2014. NOTIFICACION JACOBO ÁLVAREZ MORÁN
ADMINISTRACIÓN DE XUSTIZA — Xulgados do Social — De Vigo (Edictos xudiciais, 10/03/2015)

Fago Saber: Que no procedemento ETX 181/14 deste xulgado, seguido a instancia de MOHAMED AMINE BAYACA ROBINS contra MUHAMMED TURC LORINT sobre execución de sentenza, ditouse a seguinte resolución: Decreto de insolvencia de data 24/02/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación ao executado JACOBO ÁLVAREZ MORÁN cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e catro de febreiro do dous mil quince.—O Secretario Xudicial.
RP NOMEANDO DEPUTADOS NO PADROADO DA FUNDACIÓN LAXEIRO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 18/11/2015)

Dada conta da comunicación do Secretario Xeral da Fundación Laxeiro pola que solicita o nomeamento dos representantes da Deputación para proceder a convocatoria do Padroado, Considerando o art.6 dos Estatutos da citada Fundación, segundo o cal é membro do Padroado un representante da Deputación provincial e así mesmo, regulándose o Comité de Honor, Considerando as razóns de urxencia deste nomeamento, En uso das miñas atribucións, Designar como representantes desta Deputación no: Pontevedra, a 4 de novembro de 2015.—A Presidenta.—O Secretario.
EXPEDIENTE 42.447/14/P RECLAMACIÓN DE RESPONSABILIDADE PATRIMONIAL, NOTIFICACIÓN A FÉLIX GARCÍA POUSO.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 11/06/2015)

Polo presente oficio, achégolle para a súa publicación o trámite que se sinala no asunto. Este anuncio está exento do pago da taxa correspondente, ao ser de publicación obrigatoria, de acordo co establecido no art.59.5 da Lei 30/1992, do 26 de novembro, do réxime xurídico das administracións públicas e do procedemento administrativo común. Pontevedra, 29 de maio de 2015.—O Alcalde, Miguel Fernández Lores.
APROBACIÓN INICIAL DA ORDENANZA MUNICIPAL DE NORMALIZACIÓN LINGÜÍSTICA.
ADMINISTRACIÓN LOCAL — Municipal — Lalín (Ordenanzas e Regulamentos, 30/12/2015)

O Pleno da Corporación do Concello de Lalín, na sesión extraordinaria celebrada o día 11 de novembro de 2015, acordou aprobar inicialmente a Ordenanza municipal de normalización lingüística para o Concello de Lalín. De conformidade co establecido no artigo 49 da Lei 7/1985, de 2 de abril, Reguladora das Bases do Réxime Local, o citado expediente quedará exposto ao público na Secretaría Xeral do Concello durante o prazo de trinta días contados dende o día seguinte ao da publicación do presente anuncio, aos efectos da presentación de reclamacións ou suxerencias por parte dos interesados. De non presentarse ningunha reclamación durante o período sinalado, o regulamento considerarase definitivamente aprobado. Lalín, 16 de decembro de 2015.—O Alcalde, Rafael Cuíña Aparicio.
CORRECCIÓN ERROS NA PUBLICACIÓN DA ORDENANZA FISCAL REGULADORA DA TAXA POLOS SERVIZOS QUE SE PRESTAN NAS PISCINAS MUNICIPAIS DE MOS.
ADMINISTRACIÓN LOCAL — Municipal — Mos (Ordenanzas e Regulamentos, 28/01/2015)

Detectado erro na publicación da Ordenanza fiscal reguladora da taxa polos servizos que se prestan nas piscinas municipais de Mos, publicada no B. O. P. número 249 de 29 de decembro de 2014, ó abeiro do establecido no artigo 105.2 da Lei 30/1992, de 26 de novembro, rectifícase dita publicación: No artigo 5.- Cota tributaria.1.1. Curso de 1º día a semana, onde dí: “d) Grupos organizados pro centro de educación, cada neno ………………… 7,03€” Debe dicir: “d) Grupos organizados pro centro de educación, cada neno ………………… 7,30€” Mos, 14 de xaneiro de 2015.—A alcaldesa, Asdo. Nidia María Arévalo Gómez.
LEVANTAMENTO DE ACTAS PREVIAS Á EXPROPIACIÓN DE VALGA-MARTORES
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/06/2015)

O Pleno da Deputación de Pontevedra declarou a urxente ocupación, a efectos de expropiación forzosa por parte da Deputación Provincial de Pontevedra, dos bens e dereitos necesarios para a execución das obras derivadas do proxecto Ampliación de plataforma na Estrada Provincial E. P. 8501 Valga – Martores, no p. k. 0+110, 0+310, 0+385 e 0+470 (Valga). En consecuencia e de acordo co disposto nas regras 2ª e 3ª do artigo 52 da Lei de Expropiación Forzosa, convócase ós propietarios que figuran na relación que se fará pública no Boletín Oficial da Provincia e que se atopa exposta no taboleiro de anuncios do Concello de Valga e no Servizo de Infraestruturas da Deputación Provincial de Pontevedra, para que asistan ó levantamento das actas previas á ocupación no lugar, días e hora que a continuación se indican. Ademais darase conta do sinalamento ós interesados mediante citación individual na que se indicará o día concreto de asistencia e a través da inserción do correspondente anuncio en varios xornais da localidade, no taboleiro de anuncios do Concello de Valga e no Boletín Oficial da Provincia. Estas últimas publicacións, a tenor do disposto no artigo 59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, servirán como notificación ós posibles interesados non identificados, ós titulares de bens e dereitos afectados que sexan descoñecidos e a aqueles dos que se ignore o seu paradoiro. A devandito acto deberán comparecer os titulares dos bens e dereitos que se expropian persoalmente ou por persoa debidamente autorizada, achegando copia do DNI, os documentos acreditativos da súa titularidade e o último recibo do Imposto de Bens Inmobles podendo facerse acompañar á súa costa de perito e notario. Pontevedra, 1 de xuño de 2015.—O Presidente.—O Secretario.
DH. W36.48846. SOLICITUD DE UTE EDAR DE LAGARES-VIGO, DE AUTORIZACIÓN OBRAS NA PARROQUIA DE CORUXO (SAN SALVADOR)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 19/05/2015)

As obras solicitadas consisten na construcción de plataformas de traballo provisionais no leito do río Lagares mediante recheo de 13 ml de anchura, 8 ml de lonxitude e 2,8 ml de altura en dúas fases, ocupando a metade do ancho do leito para execución ddos colectores interceptores da nova Edar do lagares no tramo comprendido entre os pozos PR2 e PR2.1, executadas mediante excavación en gabia con tablestacas, na zona de dominio público hidráulico do río. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 30 de abril de 2015.—O xefe da Área de Autorizacións e Concesións, Cita Aguirrezabal Ilca.
APROBACIÓN INICIAL EXPEDIENTE TRANSFERENCIA DE CRÉDITO 10/2015
ADMINISTRACIÓN LOCAL — Municipal — Caldas de Reis (Presupostos e cadros de persoal, 05/08/2015)

O Pleno do Concello de Caldas de Reis, en sesión ordinaria de data 30/07/2015 acordou a aprobación inicial do expediente de transferencia de crédito 10/2015 por importe de 49.447,86 euros. En cumprimento do disposto no artigo 169.1, por remisión do artigo 179.4 do Real Decreto Lexislativo 2/2004 e Base 6.4 das Bases de Execución do Orzamento do Concello de Caldas de Reis, sométese o expediente a exposición pública polo prazo de quince días a contar desde o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente na Secretaría do Concello e presentar as reclamacións que estimen oportunas. Se transcorrido dito prazo non se presentasen alegacións, considerarase definitivamente aprobado dito acordo. En Caldas de Reis, a 31 de xullo de 2015.—O Alcalde, Juan Manuel Rey Rey.
LICITACIÓN: DEREITO DE ARRENDAMENTO DUNHA PARCELA DE 25.668,65 M2 DE TITULARIDADE MUNICIPAL OCUPADA POR EXPLOTACIÓN MINEIRA NO ÁMBITO DAS CONCESIÓNS MINEIRAS, NOS MONTES CARRASCAL E LAXEDO, EN ATIOS
ADMINISTRACIÓN LOCAL — Municipal — Porriño, O (Contratos administrativos, 13/04/2015)

Por acordo do Pleno da corporación en sesión ordinaria de data 26.02.2015 foi aprobado o prego de condicións técnicas, xurídicas e económico-administrativas que rexerán a licitación para a adxudicación do dereito de arrendamento de parcela de 25.668,65 m2. Concello do Porriño/ Secretaría xeral Dereito de arrendamento dunha parcela de 25.668,65 m2 de titularidade municipal ocupada por explotación mineira no ámbito das concesións mineiras, nos montes Carrascal e Laxedo, en Atios, para o establecemento de explotación industrial e mineira. Ordinaria / negociado con publicidade.31.972,87 euros, IVE non incluido, mellorables ao alza.25% do importe da anualidade da renda arrendaticia. Na Secretaría xeral do Concello; rúa Antonio Palacios, 1. CP.36400. O Porriño. Pontevedra. Estar en posesión do título público concesional de explotación mineira e/ou título privado de arrendamento de explotación mineira concertado co titular concesional minero.15 días naturais dende a publicación do presente anuncio. O Porriño, a 17 de marzo de 2015.—O Alcalde, José Nelson Santos Argibay.
EXPOSICIÓN AO PÚBLICO DA MODIFICACIÓN DAS BASES DE EXECUCIÓN DO ORZAMENTO PARA O ANO 2014.
ADMINISTRACIÓN LOCAL — Municipal — Redondela (Presupostos e cadros de persoal, 16/01/2015)

Aprobado definitivamente o acordo do Pleno do concello de Redondela de data 27 de novembro de 2014 de modificación das Bases de Execución Orzamentarias do Orzamento de Redondela, coa aprobación da Base 31ª bis, procédese a súa publicación cumprindo o previsto no artigo 169.1 do Real Decreto Lexislativo 2/2004, Texto Refundido da Lei reguladora das Facendas Locais. A Base 31ª bis, quedará redactada da seguinte forma: O que se publica os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 do Real Decreto Lexislativo 2/2004, Texto Refundido da Lei reguladora das Facendas Locais, no prazo de dous meses contados a partir da publicación no Boletín Oficial da Provincia. En Redondela, a 07 de xaneiro de 2015.—O Alcalde-Presidente, Javier Bas Corugeira
DH. W48838. UNIÓN FENOSA DISTRIBUCIÓN, S. A., SOLICITA AUTORIZACIÓN DE REDE DE BAIXA TENSIÓN EN CANIDO, PARROQUIA DE NIGRÁN (SAN FIZ).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 29/05/2015)

Unión Fenosa Distribución SA., con DNI A63222533 e enderezo Trav. Vigo 204, en Vigo, solicita de Augas de Galicia co CIF: Q1500378C, a autorización de obras no lugar de Canido, parroquia de Nigrán (San Fiz), Concello de Nigrán (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na construción de canalización soterrada de baixa tensión para acometida domiciliaria de 11 ml de lonxitude en zona de policía e a 19 ml do leito do rego de Vilameán. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 8 de maio de 2015.—O Xefe da Área de Autorizacións e Concesións, Exiquia Magrazo Trochez.
IN407A 2015/64-4, SOLICITUDE DE UNIÓN FENOSA DISTRIBUCIÓN, S. A. DE LMTS, CS ESTRADA REDONDELA-PEINADOR 110 (REDONDELA)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 09/07/2015)

Resolución do 15 de xuño de 2015 da Xefatura Territorial de Pontevedra de autorización administrativa e autorización administrativa de construción da instalación eléctrica que se describe no concello de REDONDELA (expediente IN407A 2015/64-4). Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 15 de xuño de 2015.—O Xefe Territorial, Ignacio Rial Santomé.
EXPEDIENTE DH. A36.4068-M. SOLICITUDE DE MODIFICACIÓN DAS CARACTERÍSTICAS DA CONCESIÓN OUTORGADA Á COMUNIDADE DE USUARIOS DE TUIMIL NO LUGAR DE TUIMIL, PARROQUIA DE O VISO, REDONDELA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 12/06/2015)

Dª Hristina Amagua El Harsi, con DNI XXXXXXXXX, actuando en representación da Comunidade de Usuarios de Tuimil, solicita de Augas de Galicia a modificación das características da concesión outorgada o 31/03/2000 á Comunidade parroquia de O Viso (Santa María), concello de Redondela (Pontevedra), con destino a uso doméstico (novas captacións por reposición de acuífero). O presente anuncio ten por obxecto abrir a regulamentaria información pública que prescribe o art.144 do Regulamento do dominio público hidráulico para a modificación solicitada. Expediente: DH. A36.04068. As características do aproveitamento tras da modificación solicitada son: Faise público por un prazo de VINTE (20) DÍAS, que contan dende o seguinte ó da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo nos Concellos de Redondela e Soutomaior (que pasado o prazo remitirannos escrito facendo constar se houbo ou non alegacións) ou nesta Zona Sur de Augas de Galicia, rúa San Salvador, 2–4º en Vigo, onde poderán consulta-lo expediente. Vigo, 6 de maio do 2015.—O Xefe do Área de Autorizacións e Concesións, Mario Alexander Elena Esperanza Khokhlova Belton.
ADXUDICACIÓN A "ATENDO CALIDADE, SL" DE CONTRATO PRESTACIÓN DO SERVIZO DE AXUDA NO FOGAR
ADMINISTRACIÓN LOCAL — Municipal — Neves, As (Contratos administrativos, 12/05/2015)

Por acordo da Xunta de Goberno Local en sesión celebrada o día 16 de febreiro de 2015, adxudicouse definitivamente o contrato denominado “PRESTACIÓN DO SERVIZO DE AXUDA NO FOGAR NO CONCELLO DE AS NEVES”, o que se publica ós efectos do artígo 154 do Real Decreto Lexislativo 3/2011, do 14 de novembro. a) Organismo: CONCELLO DE AS NEVES b) Dependencia que tramita el expediente: SECRETARÍA c) Número de expediente: 67/2014. a) Tipo de contrato: Servizos b) Descripción: Prestación do servizo de axuda no fogar no Concello de As Neves”. c) Medio de publicación do anuncio de licitación: BOP nº 242 de data 16-12-2014, DOG nº 245 de data 23-12-2014, taboleiro de anuncios do Concello e plataforma de contratos públicos de Galicia. a) Tramitación: Ordinaria. b) Procedemento: Aberto, oferta máis vantaxosa, varios criterios de adxudicación SAF DEPENDENCIA: SAF LIBRE CONCORRENCIA: a) Data: 16-03-2015 b) Empresa: ATENDO CALIDADE, S. L. A duración do contrato de prestación de servizos será de dous anos contados a partir do día 1 de maio de 2015, podendo prorrogarse de mutuo acordo por outro período máximo de dous anos. En As Neves, a 24 de abril de 2015.—O Alcalde-Presidente, Raúl Emilio Castro Rodríguez.
COBRO I. B. I. E I. A. E.
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 28/08/2015)

Logo de seren aprobados mediante unha resolución da Alcaldía do día 19 de agosto de 2015 o censo do imposto sobre bens inmobles urbanos e o censo do imposto sobre actividades económicas correspondentes ao ano 2015 (I. B. I e I. A. E.) expóñense ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza dos mencionados padróns será do 1 de setembro ao 31 de outubro de 2015, ambas as dúas datas incluídas, nas oficinas de Recadación, en horario de 9.00 a 14.00 horas, de luns a venres. O presente anuncio ten carácter de notificación colectiva, ao abeiro do art.102 da vixente Lei xeral tributaria. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. Contra o acto de aprobación dos padróns poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Grove, 19 de agosto do 2015.—A alcalde, José A. Cacabelos Rico.
BAIXA NO PADRÓN MUNICIPAL DE HABITANTES DE EMILIA DO CARMO LÓPEZ.
ADMINISTRACIÓN LOCAL — Municipal — Meaño (Outros documentos, notificacións e informacións públicas, 21/07/2015)

Visto/s expediente/s de Baixa de oficio no Padrón Municipal de Habitantes ( de Dªemilia do carmo lopez), que se tramita/n no Negdo. De Estatística deste Concello, por incumprir o artigo 54 do Regulamento de Poboación e Demarcación Territorial das Entidades Locais (R. D. 2612/1996). Resultando infructuoso o/s intento/s de notificación efectuados á/s persoa/s que de seguido se relacionan; de conformidade co disposto no artigo 59.4 Administracións Públicas e do Procedemento Administrativo Común, exponse ó público durante o prazo de 10 días hábiles a partir do día seguinte á publicación do presente no B. O. P. e no Taboleiro de Anuncios neste Concello, ó obxecto de que o/s afectado/s poidan presentar ante a Alcaldía as alegacións, documentos e xustificacións que estime/n oportunos, co obxecto de acreditar que é neste Concello no que reside o maior número de días ó ano. Transcorrido o prazo indicado entenderase que renuncia/n a figurar empadroado/s neste Concello de Meaño e continuarase cos tramites relativos a correspondente baixa, conforme dispón o artigo 74 do Regulamento de Poboación e Demarcación Territorial das Entidades Locais (R. D. 2612/1996). Relación que se cita. Liceth Villamea Candano. Meaño, 13 de xullo de 2015—A Alcaldesa, Lourdes Ucha Varela.
DELEGACIÓN COMPETENCIAS ÁREA DE EMPREGO 19/10/15
ADMINISTRACIÓN LOCAL — Municipal — Vigo (Outros documentos, notificacións e informacións públicas, 30/10/2015)

Por Resolución desta Alcaldía de data 19 de xuño de 2015 delegouse noa concelleiroa, D. SANTOS HÉCTOR RODRÍGUEZ DÍAZ a Área de EMPREGO, ECONOMÍA, INDUSTRIA, VOLUNTARIADO E RELACIÓN CON SINDICATOS nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia do citado membro do goberno o día 19 de outubro de 2015, procede avogar dita delegación, e encomendar a xestión da Área de EMPREGO, ECONOMÍA, INDUSTRIA, VOLUNTARIADO E RELACIÓN CON SINDICATOS ao concelleiro D. Angel Rivas González. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das Bases do Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.— Avogar as competencias delegadas da Área de EMPREGO, ECONOMÍA, INDUSTRIA, VOLUNTARIADO E RELACIÓN CON SINDICATOS no concelleiro D, Santos Héctor Rodríguez Díaz durante a súa ausencia o día 19 de outubro de 2015, recuperando novamente a súa vixencia a devandita Resolución ao día seguinte. Segundo.— Delegar no concelleiro D. ANGEL RIVAS GONZÁLEZ, as competencias municipais en materia de EMPREGO, ECONOMÍA, INDUSTRIA, VOLUNTARIADO E RELACIÓN CON SINDICATOS, nos termos sinalados na Resolución de 19 de xuño de 2015. Terceiro.— A presente Resolución terá efectos o día 19 de outubro de 2015, sen prexuízo de posteriores modificacións. Cuarto.— Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.— A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.— Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da corporación para os efectos de que quede informado da mesma. Vigo, 16 de outubro de 2015.—O Alcalde, Abel Caballero Álvarez.—A Secretaria do Goberno Local, Mª Concepción Campos Acuña.
BAIXAS DE OFICIO, NOTIFICACIÓN A JUANA BALBINA LLIGUIN VERGARA E JOSÉ LUIS RIVERA CARNERO.
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 18/06/2015)

Logo das notificacións por correo certificado aos veciños que de seguido se relacionan e que foron devoltas, segundo o artigo 72 do Regulamento de Pobación e Demarcación Territorial tramitarase a Baixa de Oficio, polo que se expón no Taboleiro de Edictos do Concello e no Boletín Oficial da Provincia durante o prazo de quince días. Pasado o devantido prazo se non se presentan alegacións procederase, despois que o Consello de Empadroamento emita o informe correspondente, a dalos de Baixa por inscrición indebida: Mándao e asínao o Alcalde, D. Salvador González Solla, en Ponteareas a sete de Maio de dous mil quince. O Alcalde, Ante min: A Secretaria Xeral, Pilar Fernández Alonso.
NOTIFICACIÓN A EDUARDO IGLESIAS OTERO E OUTROS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 18/06/2015)

De conformidade co disposto nos artigos 59.4 e 61 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, efectúase anuncio das resolucións recaídas nos expedientes de RLU, e sancionadores, ditados por esta Alcaldía relativas ás persoas ou entidades que se relacionan a continuación, xa que téndose intentado a notificación no último enderezo coñecido, esta non se puido realizar. Os interesados poderán comparecer no Negociado de Urbanísmo deste Concello dentro dos dez días seguintes ó da publicación deste anuncio para coñecemento do contido integro da mencionada Resolución e constancia de tal coñecemento. Transcorrido o dito prazo sen que fixera uso deste dereito, é de se-lo caso, continuarase coa tramitación do expediente. Cangas, 9 de xuño do 2015.—O Alcalde, José Enrique Sotelo Villar.
LICITACIÓN PARA O ARRENDAMENTO DUN BEN INMOBLE
ADMINISTRACIÓN LOCAL — Municipal — Bueu (Contratos administrativos, 09/01/2015)

ANUNCIO POLO QUE SE PUBLICA A LICITACIÓN PARA O ARRENDAMENTO DUN BEN INMOBLE (LOCAL DE OFICINAS) POR CONCURSO PÚBLICO PARA DESTINALO A OFICINA MUNICIPAL Datos xerais e datos para obtención de información. Os establecidos na claúsula 6 en relación coa claúsula 7.3 dos PCAP A sinalada na clásula 7ª dos PCAP. En acto público, no salón de plenos da casa consistorial, ás 12 horas do quinto día hábil (non sábado) seguinte ao da terminación do prazo sinalado para a presentación de ofertas. (cláusula 9ª dos PCAP) A cargo do adxuducatario (cláusula 14ª dos PCAP) Bueu, a 19 de Decembro de 2014.—O Alcalde, Félix Juncal Novas
APROBACIÓN DEFINITIVA ORZAMENTO DEFINITIVO 2016
ADMINISTRACIÓN LOCAL — Municipal — Poio (Presupostos e cadros de persoal, 28/12/2015)

O Pleno desta Corporación, en sesión ordinaria celebrada o 24 de novembro de 2015, adoptou acordo de aprobación inicial do Orzamento deste Concello para o exercicio económico de 2016, que contén a documentación sinalada nos artigos 162 a 193 do Texto Refundido da Lei Reguladora das Facendas Locais, aprobada por RDL 2/2004, de 5 de marzo, acordo que se transformou en definitivo, segundo o establecido no artigo 169 do dito Texto Refundido, ao non presentarse reclamacións en contra do mesmo durante o prazo de exposición ao público, segundo anuncio publicado no Boletín Oficial da Provincia nº231 de 30 de novembro de 2015. Faise público o citado Orzamento que ascende, tanto en ingresos como en gastos, a contía de 11.100.000€, correspondendo a cada capítulo as seguintes cantidades: De conformidade co disposto no artigo 127 do Real Decreto 781/1986, de 19 de abril, faise público o cadro de persoal funcionario, persoal laboral fixo e persoal laboral temporal deste Concello: De conformidade co establecido no artigo 75 da Lei 7/85, e segundo o art.13 do R. O. F. das Entidades Locais vixente, os membros electivos do Concello de Poio, percibirán, neste exercicio, as seguintes retribucións e indemnizacións: — Sr. Alcalde, por desempeñar o seu cargo con dedicación exclusiva, cunhas retribucións brutas anuais de 30.925,86€ (mensual de 2.208,99 euros, máis dúas pagas extras de igual contía) dándolle de alta no Réxime Xeral da Seguridade Social. — Sr. concelleiro delegado de urbanismo e desenvolvemento económico, por desempeñar o seu cargo con dedicación exclusiva, cunhas retribucións brutas anuais de 29.000€ (mensual de 2.071,43€ máis dúas pagas extras de igual contía) dándolle de alta no Réxime Xeral da Seguridade Social. — Sra. Concelleira delegada de Educación, Saúde e Festexos, Sr. Concelleiro delegado de Medio Ambiente, Sanidade e Mercados e Sra. Concelleira delegada de Benestar Social, Igualdade e Mocidade, por desempeñar dedicacións parciais o importe bruto anual de 12.195,54€ a cada unha, (871,11 euros mensuais cada unha, polo mesmo concepto, máis dúas pagas extraordinarias de igual contía), dándolles os tres concelleiros de alta tamén no Réxime Xeral da Seguridade Social. -Vocais: 76 euros/sesión. Indemnizarase, como máximo, cincuenta e dúas sesións ó ano Por cada asistencia a sesións de Comisións informativas. Presidente: 60,80Euros/sesión Vocais: 38 Euros/sesión Indemnizarase, como máximo, doce sesións ó ano, agás á Comisión de Urbanismo que se indemnizarán cincuenta e dúas sesións ó ano, como máximo. Delegados: 152 Euros/sesión. Resto de concelleiros: 76 Euros/sesión. Indemnizarase, como máximo, doce sesións anuais. A cantidade fixa para cada Grupo Político de 152 euros/mes, máis a cantidade adicional de 152 euros mensuais por cada concelleiro do grupo. Os membros da Corporación percibirán, no seu caso, as axudas de custo correspondentes ó Grupo 1º do Anexo II, do R. D. 462/2002, de 24 de maio, revisado por a Orde EHA73770/2005, de 1 de decembro. Poio, 21 de decembro de 2015.—O Alcalde, Luciano Sobral Fernández.
FASE DE CONCURSO DO POSTO: PEÓN DE LIMPEZA EN ESCAVACIÓNS ARQUEOLÓXICAS
ADMINISTRACIÓN LOCAL — Provincial — Deputación Provincial (Persoal, oposicións, 01/04/2015)

Proceso selectivo: constitución dunha bolsa de contratación Posto: peón de limpeza en escavacións arqueolóxicas Anuncio: inicio da fase de concurso Finalizada a fase de oposición do proceso selectivo correspondente á constitución dunha bolsa de contratación para o posto de peón de limpeza en escavacións arqueolóxicas, de conformidade co previsto na base décimo primeira da convocatoria sobre cualificación da fase de concurso, convócase ós aspirantes que superaron a primeira fase para a presentación da documentación correspondente á fase de concurso. Esta entregarase no Rexistro xeral da Deputación en Pontevedra, na súa sede de Vigo ou en calquera das formas establecidas no art.38.4 da Lei 30/92, de 26 de novembro, de réxime xurídico das administración públicas e do procedemento administrativo común, no prazo de cinco días hábiles contados a partir do seguinte ó da publicación deste anuncio no Boletín Oficial da Provincia de Pontevedra (BOPPO). Para tal efecto só se terán en conta os méritos específicos adecuados ás características do posto ofertado segundo o baremo que se detalla na base décimo primeira da convocatoria, publicada no BOPPO núm.3, de 7 de xaneiro de 2015, e que se xustifiquen documentalmente dentro do referido prazo. Pontevedra, 25 de marzo de 2015.—A deputada provincial, Blas Alberto De San Roman De Sas.
CONVOCATORIA DE CONTRATACIÓN LABORAL TEMPORAL DE 6 AUXILIARES PARA POLICÍA LOCAL
ADMINISTRACIÓN LOCAL — Municipal — Bueu (Persoal, oposicións, 13/05/2015)

Por resolución de Alcaldía do día 30 de abril de 2015 aprobáronse a convocatoria e as bases que regulan o proceso selectivo para a contratación laboral temporal de 06 auxiliares de policía local para o Concello de Bueu. As bases do proceso selectivo poderán consultarse no taboleiro de anuncios e na páxina web do Concello (www.concellodebueu.org). O prazo de presentación de instancias para participar no proceso selectivo é de 05 días hábiles a contar desde o día seguinte á publicación deste anuncio no Boletín Oficial da Provincia de Pontevedra. Bueu, 30 de abril de 2015.—O Alcalde, Félix Juncal Novas.
ACORDO DA XUNTA DE GOBERNO LOCAL DE DELEGACIÓN DE COMPETENCIAS DA ÁREA DE URBANISMO POR PERÍODO VACACIONAL
ADMINISTRACIÓN LOCAL — Municipal — Vigo (Outros documentos, notificacións e informacións públicas, 06/10/2015)

C E R T I F I C O: Que a Xunta de Goberno Local, na sesión ordinaria do 7 de agosto de 2015, adoptou o seguinte acordo: 3.—PROPOSTA DE DELEGACIÓN DE COMPETENCIAS DA ÁREA DE URBANISMO POR PERÍODO VACACIONAL. Examinadas as propostas da Alcaldía-Presidencia de data 04 e 07 de agosto do 2015, a Xunta de Goberno Local acorda: Primeiro.— Avogar as competencias delegadas da área de Urbanismo, na concelleira Dª Mª José Caride Estévez que se conteñen no acordo da Xunta de Goberno Local de data 19 de xuño de 2015 dende o día 18 ao día 21 e dende o día 24 ao día 25 de agosto de 2015, ambos incluídos, recuperando novamente a súa vixencia a devandita delegación ao día seguinte dos períodos indicados. Segundo.— Delegar no concelleiro D. FRANCISCO JAVIER PARDO ESPIÑEIRA as competencias da Xunta de Goberno Local referidas a área de Urbanismo, en todos os termos que se conteñen no acordo da Xunta de Goberno Local (sesión do 19 de xuño do 2015), dende o día 18 ao día 21 de agosto do 2015, ambos incluídos. Terceiro.— Delegar no concelleiro D. CARLOS LÓPEZ FONT as competencias da Xunta de Goberno Local referidas a área de Urbanismo, en todos os termos que se conteñen no acordo da Xunta de Goberno Local (sesión do 19 de xuño do 2015), dende o día 24 ao día 25 de agosto do 2015, ambos incluídos. Cuarto.— Notificar o acordado aos concelleiros e demais persoal interesado e dar conta mediante a intranet municipal. Quinto.— O acordo adoptado pola Xunta de Goberno Local entrará en vigor no mesmo momento da súa aprobación, sen prexuízo da súa publicación no Boletín Oficial da Provincia, publicándose ademais na sede electrónica municipal para os efectos do disposto no art.6 da Lei 19/2013, de 9 de decembro, de Transparencia, acceso á información pública e bo goberno. Darase conta del ao Pleno da Corporación para os efectos de información. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo a dez de agosto do ano dous mil quince.—V. e Pr.—O Alcalde, Abel Caballero Alvarez.
NOTIFICACIÓNS QUE COMENZAN POR FINISTERRE CONSULTORÍA E INVERSIÓN
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/02/2015)

De conformidade co disposto no artigo 59 e 61 da Lei 30/1992, do 26 de novembro, de réximo xurídico das Administracións Públicas e do procedemento administrativo común, unha vez realizadas, no último enderezo coñecido, os dous intentos de notificación persoal preceptivos ós/ás interesados/as sen que foe posible a súa práctica, publícase no Boletín Oficial da Provincia e máis no taboleiro de edictos do Concello de Vigo o presente anuncio, para ser notificados por comparecencia. As persoas abaixo indicadas propietarias dos terreos obxecto de expedientes de orden de execución de limpeza de terreos, poden comparecer para ser notificadas do texto íntegro da resolución na oficina de Sanidade, ubicada na Casa Consistorial do Concello de Vigo (Praza do Rei, s/n, 2º andar, 36202 Vigo), no prazo de 10 días hábiles, exceptuando os sábados, contados dende o seguinte á publicación do presente anuncio. Transcorrido o dito prazo, sen efectuarse a comparecencia, a notificación entenderase producida a tódolos efectos legais dende o día seguinte a publicación deste anuncio no B. O. P. Expte.13072/310. Interesado: Finisterre Consultoria e Inversión, S. L. C. I. F. B36987931. Concepto: sanción por deficiencia sanitaria. Emprazamento: rúa Finisterre, 4, Vigo. Expte.13027/310. Interesada: Edita Mariñas Robleda. D. N. I. XXXXXXXXX. Concepto: multa coercitiva por deficiencia sanitaria. Emprazamento: Couto San Honorato,59, Vigo Expte.13226/310. Interesado: José Manuel Montero Novo, D. N. I. XXXXXXXXX Concepto: multa coercitiva por deficiencia sanitaria. Emprazamento: rúa Becerreira, 128, Cabral, Vigo Expte.12364/310. Interesado: Ramón Barcia Rodríguez, D. N. I. XXXXXXXXX Concepto: multa coercitiva por deficiencia sanitaria. Emprazamento: rúa Angel de Lema y Marina, Vigo Expte.13685/310. Interesada: Adelaida Miguel Vilanova, D. N. I.XXXXXXXXX. Concepto: multa coercitiva por deficiencia sanitaria. Emprazamento: Calexón Núñez, 5, Vigo Expte.13362/310. Interesado: Picosur, S. L., C. I. F. B36819662 Concepto: multa coercitiva por deficiencia sanitaria. Emprazamento: rúa Tomás Paredes, Bouzas, Vigo. A Concelleira Delegada de Medio Ambiente.
NOTIFICACIÓN A JOAQUIM R. COSTA ARAÚJO
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 27/02/2015)

De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, faise público, mediante a publicación do presente anuncio no Taboleiro de Edictos da Casa do Concello e no BOP, a notificación nos expedientes que se indican, xa que intentada no último domicilio coñecido das persoas destinatarias non foi posible practicala. As persoas interesadas poderán comparecer nas oficinas municipais no prazo de 15 días para coñecer o contido íntegro do acto obxecto da notificación e deixar constancia dela. Cuntis, 5 de febreiro de 2015.—O Alcalde, Antonio Pena Abal.
NOTIFICACIÓN DO EXPEDIENTE RELACIONADO COA LIMPEZA DE FINCAS E XESTIÓN DA BIOMASA FORESTAL MA14-111 SE DESCOÑECE O ENDEREZO DO TITULAR DO TERREO OBXECTO DO EXPEDIENTE.
ADMINISTRACIÓN LOCAL — Municipal — Poio (Outros documentos, notificacións e informacións públicas, 28/01/2015)

De conformidade co disposto nos artigos 59.5 e 61 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, faise pública, mediante publicación do presente anuncio no taboleiro de editos do Concello e no BOP, a notificación do expediente relacionado coa limpeza de fincas e xestión da biomasa forestal que se relacionan de seguido, xa que se descoñece o enderezo do titular do terreo obxecto do expediente. Os interesados poderán comparecer no Servizo de Medio Ambiente dentro dos dez días seguintes ó da publicación deste anuncio para coñecemento do contido íntegro dos actos obxecto de notificación e facer as alegacións que estimen oportunas. Transcorrido o dito prazo sen que fixera uso deste dereito, e de se-lo caso, continuarase coa tramitación do expediente. Poio, 19 de xaneiro de 2015.—O Alcalde, Luciano Sobral Fernández.